Дуропласт

Дуропласт — композитна термореактивна смолна пластика развиена од инженерот Волфганг Бартел во 1953 година во Германската Демократска Република. Нејзиниот метод на производство го става во слично семејство како формиката и бакелитот. Тој е зајакнат со влакна (обично отпадни ткаенини од конфекцијата) што ја прави пластика засилена со влакна слична на фибергласот.

 Употреба и состав 
Германската Демократска Република редовно се соочувала со недостиг на челик и имала мали или никакви сопствени резерви на железо. Како резултат на тоа, државниот производител на автомобили VEB Sachsenring Automobilwerke Zwickau наместо наведените материјали користел дуропласт за производство на каросеријата на Трабант. Производството траело од 1955 година до веднаш по обединувањето на Германија во 1991 година. Лесен, но цврст материјал, дуропластот е направен од рециклиран материјал: отпад од памук и фенолни смоли. Бидејќи се образува во преса, полесно се применува за обемно производство на автомобили отколку фиберглас.

 Отстранување 
Дуропластот е тешко да се фрли одговорно, сличен проблем се среќава со фибергласот. Откако фрлените трабанти почнале да ги полнат отпадите по 1991 година, биле воведени креативни решенија за нивно рециклирање. Едниот е развиен од берлинска биотехнолошка компанија, која вршела опити со бактерии за да го потроши материјалот за дваесет дена. Урбаните легенди, прикажани во филмот Црна мачка, бела мачор и опишани во песна на српската група Атеист Рап, го опишале рециклирањето на дуропластот со хранење на автомобилите на свињи, овци и други домашни животни.

Во доцните 1990-ти, Sachsenring развил решение за отстранување во кое лушпите на телото биле сечкани и користени како агрегат во цементни блокови за изградба на тротоарите. Ова било прикажано во една епизода од програмата Scientific American Frontiers на американскиот ТВ-канал PBS.

 Јавно мислење 
Употребата на дуропласт во Трабантите и последователните шеги и потсмев на ГДР во западните автосписанија како што се Car and Driver, довеле до урбан мит дека Трабантот е направен од брановиден картон.

 Наводи 

Категорија:Памук
Категорија:Германски пронајдоци
Категорија:Композитни материјали
Категорија:Зборови што ги нема во ТРМЈ